Komisia pre posudzovanie projektov na rozvoj vzdelávania, športu, kultúry, sociálnej oblasti a životného prostredia – Grantová komisia – ( KPP)

Zápisnica zo zasadnutia
Grantovej komisie
mestskej časti Bratislava - Ružinov
konanej dňa 12.10.2016

Prítomní:  podľa  prezenčnej listiny: 
PaedDr. Mária Barancová, Dr. Pavol Jusko, Mgr. Petra Palenčárová,  Ing. Martin Patoprstý,   Ing. arch. Lucia Štasselová, Ing. Peter Turlík

Ospravedlnený: MVDr. Marián Gajdoš
  
Hostia: Ing. Michal Sygút – prednosta, Ing. Alena Lehotayová,  Mgr. Peter Tóth

PROGRAM:

1.  Prerokovanie  štatútu  Komisie  pre  posudzovanie   projektov  na   rozvoj vzdelávania, športu,    
     kultúry, sociálnej  oblasti  a  životného  prostredia v zmysle schváleného  VZN mestskej  časti
     Bratislava – Ružinov č. 7/2015 zo dňa 6.10.2015 o  poskytovaní  finančných dotácií a grantov
      z rozpočtu mestskej časti Bratislava – Ružinov (ďalej len „Štatút KPP“).
2. Prerokovanie doručených žiadostí o dotáciu na rok 2017.
3. Žiadosti o predĺženie termínu realizácie a vyúčtovania grantových projektov:
     a) Žiadosť o predĺženie  termínu realizácie  grantu a predĺženie vyúčtovania grantu č. 81/2016 
         občianske združenie M.C.E.,
     b) Žiadosť  o  predĺženie  termínu  realizácie a  vyúčtovania  grantu č. 46/2016  Ing. Vladimír 
         Sirotka ECOMA,
     c) Žiadosť   o   predĺženie      termínu     realizácie   grantu č. 34/2016   Centrum pedagogicko-
         psychologického poradenstva a prevencie.  
4.  Prerokovanie  harmonogramu zasadnutia výjazdovej grantovej komisie.
5.  Rôzne.
       - prerokovanie  Návrhu  Stanovisko  Miestneho  zastupiteľstva   mestskej  časti   Bratislava – 
        Ružinov k návrhu VZN hlavného mesta SR Bratislavy o miestnom poplatku za rozvoj.

Na začiatku zasadnutia grantovej komisie pani predsedníčka navrhla zmenu a  doplnenie programu. Prítomní členovia komisie súhlasili s návrhom. 

K bodu 1/ Štatút KPP

Čl. VI. ods.7 „Grantová komisia rokuje na základe predložených písomných materiálov. Materiály na  rokovanie   komisie   doručí   tajomník  členom grantovej komisie (poštou alebo elektronickou  poštou) najneskôr 3 dni pred zasadnutím komisie.“
bude zmenný nasledovne: 
„Grantová komisia rokuje na základe predložených písomných materiálov. Materiály na  rokovanie  komisie doručí  tajomník členom grantovej komisie (poštou alebo elektronickou  poštou) spravidla 3 dni pred zasadnutím komisie.“

1

Čl. VI. ods.10  „Podľa  rozhodnutia   grantovej  komisie  možno  po  riadnom  zasadnutí  komisie
uskutočniť hlasovanie  aj  pomocou  elektronickej  pošty  s výnimkou  rozhodovania  pridelenia grantu  a  dotácie.“
bude zmenný nasledovne: 
„Podľa   rozhodnutia   grantovej  komisie  možno  po  riadnom  zasadnutí  komisie uskutočniť hlasovanie elektronickou formou (hlasovanie per rollam) s  výnimkou  rozhodovania  pridelenia grantu  a dotácie.“

Čl. VII. ods.3 písm. b) „o počte vyradených žiadostí s uvedením príčiny vyradenia“
bude zmenný nasledovne: 
„o vyradených žiadostiach s uvedením ich dôvodov vyradenia“

Grantová komisia predloženú verziu štatútu prijala nasledovne hlasovaním:

Hlasovanie k bodu 1:
prítomní: 6    za:  6   ( PaedDr.  Mária  Barancová,  Dr.  Pavol Jusko,   Mgr.  Petra  Palenčárová,                                
                                    Ing.  Martin  Patoprstý, Ing. arch.  Lucia Štasselová, Ing.  Peter  Turlík)
                      proti:  0                       
                      zdržali sa: 0

K bodu 2 / Prerokovanie doručených žiadostí o dotáciu na rok 2017

Pani Ing. Lehotayová informovala členov grantovej komisie o rozpočtovej položke k dotáciám v pripravovanom návrhu rozpočtu Mestskej časti Bratislava – Ružinov. 

Členovia komisie sa po vzájomnej konzultácii dohodli, aby sa do pripravovaného rozpočtu zatiaľ navrhla suma 100 000,- €. Navrhovaná suma sa ešte upresní na ďalšom mimoriadnom zasadnutí grantovej komisie dňa 26.10.2016, kde sa budú posudzovať jednotlivé žiadosti a výška pridelených  finančných prostriedkov pre jednotlivé žiadosti.

Grantová komisia Žiadosť o dotáciu pre Spoločenstvo detí a mládeže (SDM) DOMINO       (50.000,- €) vyradila z posudzovania,   nakoľko   občianske   združenie    nesplnilo  podmienky   v  zmysle  VZN č. 7/2015 o  poskytovaní   finančných dotácií a grantov z rozpočtu mestskej časti Bratislava – Ružinov.

Grantová komisia bude posudzovať žiadosti o dotáciu pre :
        
• Nadáciu Novohradská 
• PRIMA n.o.
• HK Ružinov ´99 Bratislava, a.s.
• OZ SAMARIA

a)	  Grantová  komisia  žiada  právne  oddelenie  o  právne  stanovisko k  Nájomnej zmluve medzi
      prenajímateľom LAVINGTON CONSULTANTS LTD a Nadáciou Novohradská,
b)	  žiada predložiť písomný súhlas od prenajímateľa pozemku t.j. vlastníka pozemku LAVINGTON CONSULTANTS LTD k vykonaniu stavebných úprav, k parkovej úprave a k výsadbe zelene v areály školy,
c) Grantová komisia  pozve na svoje mimoriadne októbrové zasadnutie grantovej komisie zástupcov organizácií z Nadácie Novohradská, PRIMA n.o., HK Ružinov ´99 Bratislava, a.s., OZ SAMARIA, aby odprezentovali projekty, na ktoré požadujú finančnú dotáciu od Mestskej časti Bratislava – Ružinov.

2
Grantová komisia odhlasovala v bode 4 písm. a), b) a c) nasledovne:

Hlasovanie k bodu 2:
prítomní: 6   za:    5    ( PaedDr.  Mária  Barancová, , Mgr. Petra Palenčárová,
                                    Ing. Martin Patoprstý, Ing. arch. Lucia Štasselová, Ing. Peter Turlík)
                     proti:  0                        
                     zdržali sa v bode a) : 1  (Dr.  Pavol  Jusko) Nakoľko právne oddelenie Miestneho úradu Bratislava - Ružinov nás upozornilo, že to nie je v ich kompetencií a tak isto podľa môjho názoru nemajú túto povinnosť v zmysle Smernice RUZ - 12 “Procesy a kompetencie miestneho úradu a grantovej komisie pri administrácii grantového programu a dotácií”.

K bodu 3/ Žiadosti o predĺženie termínu realizácie a vyúčtovania grantových projektov

Predložené žiadosti  a), b) a c) o predĺženie termínu realizácie grantov a  predĺženie vyúčtovania zobrala komisia na vedomie.

K bodu 4/ Prerokovanie  harmonogramu zasadnutia výjazdovej grantovej komisie

Členovia komisie sa dohodli, že kontrolu projektov v  teréne formou výjazdovej komisie uskutočnia v novembri 2016.  

K bodu 5/ Rôzne

Grantová komisia prerokovala návrh „Stanovisko  Miestneho  zastupiteľstva   mestskej  časti   Bratislava – Ružinov k návrhu VZN hlavného mesta SR Bratislavy o miestnom poplatku za rozvoj“ predložený návrh berie na vedomie a nesúhlasí s návrhom Všeobecne záväzného nariadenia hlavného mesta Slovenskej republiky Bratislavy o miestnom poplatku za rozvoj.

 Hlasovanie k bodu 5:
 prítomní: 4     za: 4     ( Dr.  Pavol  Jusko,  Ing. Martin Patoprstý,  Ing.  arch.  Lucia  Štasselová, 
                                       Ing. Peter Turlík)                                                       
                        proti:  0       
                        zdržali sa:  0

V bode rôzne sa ďalej prerokovalo

Poslanec Dr. Jusko vyjadril svoj názor, že v procese hodnotenia dotácií a grantov chýba väčšia synergia medzi Grantovou komisiou (Miestne zastupiteľstvo Bratislava -Ružinov) a Miestnym úradom Bratislava – Ružinov (ďalej MÚ). Pritom kompetencie MÚ sú vymedzené v zmysle Smernice RUZ - 12 “Procesy a kompetencie miestneho úradu a grantovej komisie pri administrácii grantového programu a dotácií”.

                                                                                                     Ing. arch. Lucia Štasselová v.r. 
                                                                                                          predsedníčka komisie     

V Bratislave 14.10.2016
Zapísala: Ing. Dominika Slezáková v.r.

3